ming030890/wiki-yue-high-quality huggingface dataset:
林智洋

林智洋，香港親中派政治人，香港再出發大聯盟發起人之一。
林曉光

林曉光，香港親中派政治人，香港再出發大聯盟發起人之一。
林曉峰

林曉峰（粵拼：lam4 hiu2 fung1；Jerry Lamb ，1970年9月28號—）係香港DJ、節目主持同演員，1993年出道。佢係林姍姍、林海峰個細佬。佢前妻係康子妮。

演出
呢個表唔完整，歡迎加料。
林曉毅

林曉毅，廣東海豐人，香港建制派（傳統親中派）政治人，亦係一名生意人（佳寶食品超級市場老細）。

選舉經歷
喺2021年9月，佢成為香港特别行政區選舉委員會同鄉社團委員。
施克堡

施克堡（丹麥文：Silkeborg）係丹麥一座城，人口有4.3萬。
施他佛道

施他佛道（英文：Stafford Road），係香港九龍九龍塘嘅一條馬路，由律倫街開始，去到雅息士道。街名係嚟自英國施他佛。
施俊明

施俊明係香港親中派政治人物兼旅遊界人士。

選舉經歷
喺2021年9月，佢當選成為香港特别行政區選舉委員會旅遊界委員。
施偉賢

施偉賢爵士，CBE，LLD，QC，SC，JP（英文：Sir John Joseph Swaine，1932年4月22號—2012年8月7號）係1993年到1995年間香港立法局主席。之前，立法局主席一直由香港總督做埋，而佢由1991年開始成為立法局首任副主席。施偉賢爵士本身係一位法學教授，後來被委任入立法局成為非官守議員。

生平
施偉賢喺上海出世，中學讀聖若瑟書院，香港大學文學士，曾經喺英國劍橋大學讀書。1952年至1957年喺香港政府擔任政務官，1960年攞到大律師資格。1980年獲委任為立法局非官守議員，1985年連任。1991年至1993年出任立法局副主席。1993年，副主席職位被廢除，改由立法局全體議員投票互選主席，由佢當選，係第一位非港督出任立法局主席。
卸任立法局主席之後，施偉賢重執教鞭。2003年1月結束大律師業務，轉任事務律師；但係2004年9月又做返大律師。
2012年8月7號死，終年80歲。
施公奇案

《施公奇案》係香港無綫電視響2005年頭製作，2006年推出嘅一部電視劇。響2006年1月31日至2月26日期間喺香港無綫電視翡翠台首播。主題曲《先知先覺》，由陳浩民主唱，呢套劇集係根據晚清小說《施公案》改編而成。
施俊輝

施俊輝（英文：Jeff Sze；1986年—），係香港政府教育局副局長，亦係新民黨前黨員。佢2012年到2022年擔任教育局政治助理（之後由蕭嘉怡繼承），2022年7月25號升任副局長。
次女高音

次女高音（英文：Mezzo-soprano，或稱為女中音）係指音樂領域A3—A5嘅聲部，聲帶通常比女高音略長同濶，高音厚實、有力，中聲區聲音特別豐滿圓潤。
次序

次序，又叫排序，係一啲嘢用某種方式嚟排列。例如：排隊、自然數、名次、倒數等都有次序。
次數矩陣

次數矩陣（英文：degree matrix，日文：次數矩陣），又叫做度數矩陣，係圖論裏便嘅一種矩陣、描述圖啲綟各有幾多條檠戥佢褦埋嘅。
欖洲

欖洲（英文：Lam Chau）係香港一個冇咗嘅島，新香港國際機場未填海以前，係除咗赤鱲角之外另一個天然嘅島，響新界大嶼山沙螺灣北便、赤鱲角西便嘅地方，屬於離島區。因為要發展新香港國際機場，所以喺1990年代填海剷平，成為機場南面跑道西邊（07R）嘅一部份。
欠債人

欠債人，亦叫債仔，係借人家錢嘅人。借出來嘅人叫債主。推而廣之，唔單止錢，其他財物一樣可以借，欠債人一樣可借財物。借出之物就叫債。

文
英文欠債人叫debtor。
次博弈完美均衡點

喺博弈論當中，一個次博弈完美均衡（subgame perfect equilibrium）係序貫博弈當中嘅拿殊均衡點嘅精化版。如果話一套博弈策略處於次博弈完美均衡，即係話套策略代表咗原先個博弈每一個次博弈嘅拿殊均衡點。用日常用語講，即係話由用咗嗰套策略開始，嗰位博弈者喺每一時間點嘅行為都會係一個拿殊均衡點。
尊尼卡臣

尊尼卡臣（英文：John William Carson，1925年8月23號—2005年1月23號）係美國節目主持人，2005年1月23號喺洛杉磯過咗身。
尊尼特普

尊尼特普（Johnny Depp，1963年6月9號—）係美國男演員，出名作品包括電影《魔盜王決戰鬼盜船》、《朱古力獎門人》同《愛麗絲夢遊仙境》等。佢憑2007年電影《魔街理髮師》攞到金球獎最佳音樂及喜劇類電影男主角獎。
尊尼卡殊

尊尼卡殊（英文：Johnny Cash，1932年2月26號—2003年9月12號）係美國鄉村音樂創作歌手，喺全球都好受歡迎，成世賣過全球超過九千萬張唱碟。
尊嚴複數

尊嚴複數（粵拼：zyun1 jim4 fuk1 sou3；英文：majestic plural；拉丁文：pluralis majestatis）係一種代名詞現象，某啲語言（包括古代西亞、歐洲同英文圈等地嘅語言）先有嘅，指一啲好有權力嘅人用眾數代名詞（我哋）嚟指自己，當中「好有權力嘅人」包括君主或者教宗呀噉。

概論
呢幅油畫描繪 1900 年（晚年）嘅維多利亞女皇。
睇埋：代名詞
舉例說明，喺廿一世紀初嘅英文圈，就廣泛噉流傳住一個有關維多利亞女皇（Queen Victoria；1819 - 1901 年，維港個名就係出自佢個名嘅）嘅傳說：話說有一日，維多利亞女皇喺溫莎堡（英國王室嘅家族城堡）嗰度開晚宴，在場嘅王室人員同其他出席者喺度一路食飯一路傾偈交際；期間維多利亞女皇身邊有個人講咗個有啲不雅嘅笑話，維多利亞女皇跟住就噉樣回應 ——
We are not amused.
呢句嘢就噉字面解係「我哋並唔覺得好笑。」噉嘅意思。喺呢句嘢入面，維多利亞女皇表達咗佢自己嘅感受，同時開口用我哋（一隻眾數代名詞）呢隻字詞嚟講嘢，彷彿好似佢代表晒在場嘅人——甚至乎係全英國——講嘢噉嘅樣，展現咗佢幾咁威嚴。喺英文裏面，呢種使用 we 嘅方法又有叫做 royal "we"－即係皇家式嘅「我哋」噉嘅意思。
其他英倫君主都有用過皇家式嘅「我哋」。而喺英倫以外，歐洲第啲地區嘅君主以至係教宗等嘅宗教領袖，都有用過尊嚴複數。
尊曉治

尊曉治（John Hughes, Jr.，1950年2月18號—2009年8月6號）係美國導演、編劇兼製片人。佢嚮密歇根州出世，出道初時係棟篤笑兼廣告編劇，1970年代開始做荷李活電影寫手，作品包括《摩登西遊記》（ National Lampoon's Vacation）喜劇系列，佢擅長寫青春片。尊曉治寫年輕人性格鮮明，思想獨立，對成人世界見解獨特，追求自我。

屋企
尊曉治最後嚮伊利諾州退休，打理牧場，佢老婆係 Nancy Ludwig，有兩個已經20幾歲嘅仔。
尊榮

尊榮 有譯 約翰韋恩 （John Wayne，1907年5月26號—1979年6月11號），出世嗰陣叫瑪利安·羅拔·摩利臣之後改做瑪利安·米高·摩利臣，俾人叫做「公爵」，係一個攞過奧斯卡金像獎嘅美國演員。
喺1999年美國電影組織將佢列喺男星排行榜第 13 位。一個哈利斯做嘅調查喺2007年公佈嘅結果將佢列喺第 3 位。
佢嘅生涯由1920年拍默劇開始，由1940年代到1970年代佢係一個好重要嘅影星。佢同西部片同埋第二次世界大戰嘅記錄片好有關係，但係好多其他類型嘅戲佢都做過。
尊特托羅

尊特托羅（粵拼：zyun1 dak6 tok3 lo4，英文：John Michael Turturro，1957年2月28號—）係個美國男演員同導演。佢喺1980年出道，出名嘅作品有《變形金剛》同《出埃及記：神王帝國》。
梵天

梵天（粵拼：faan6 tin1；梵文：ब्रह्मा，拉丁轉寫：Brahmā）係印度教入面嘅神，亦係三相神其中一種形式，代表創造。
梵天麟屬

梵天麟屬（學名：Bramatherium）係偶蹄目長頸鹿科嘅其中一個屬。
梵淨山

梵淨山（粵拼：faan6 zing6 saan1）係中國武陵山脈主峰，喺貴州省銅仁市，印江縣、江口縣、松桃縣嘅交界。最高峰鳳凰山海拔2572米。
梵淨山生態保存得好，1982年俾聯合國列為一級世界生態保護區。有豐富嘅野生動植物資源，譬如黔金絲猴、珙桐等珍稀物種。風景美麗自然，主峰嘅「蘑菇石」係著名景觀。中國會喺2018年將梵淨山申報世界自然遺產。

地理
梵淨山係「貴州第一名山」、「武陵第一峰」，喺貴州省東北部印江縣、江口縣、松桃縣三縣邊境，方圓達六、七百里。最高峰鳳凰金頂（鳳凰山）海拔2572米，朝拜地老金頂（梵淨山老山）海拔2494米，新金頂（新山）海拔2336米。梵淨山係雲貴高原向湘西丘陵過渡斜坡上嘅第一高峰（相對高度達2千米）。佢唔單只係烏江同沅江嘅分水嶺，仲係橫跨貴州、重慶、湖南、湖北四省嘅武陵山脈嘅最高主峰。
梵淨山生物多樣性高，1930、1940年代就引起科學家極大關注。1960、1970年代，政府組織專家搞咗幾次大規模科學考察。1978年，梵淨山正式成為貴州省自然保護區。1986年，升級做國家級重點自然保護區，又俾聯合國教科文組織接納為國際「人與生物圈計劃」成員。
梵

梵（Brahman），係印度教入面嘅概念，指宇宙嘅超越本體同終極實在。
梵爾賽條約

梵爾賽條約（法文：le Traité de Versailles，英文：Treaty of Versailles），全稱《協約國及參戰各國對德約》（法文：Traité de paix entre les Alliés et les Puissances associées et l'Allemagne，英文：Treaty of Peace between the Allied and Associated Powers and Germany），係結束第一次世界大戰最重要嘅和約，喺1919年6月28號協約國同埋德國之間簽嘅，正式結束咗佢哋之間嘅戰爭狀態。雖然喺1918年11月11號簽嘅停火協議已經結束咗實際嘅戰鬥，但係和約要協約國喺巴黎和會傾咗六個月之後先有。得到國際聯盟嘅認可之後，《凡爾賽條約》喺1920年1月10號正式生效。喺咁多嘅條款之中，最重要同埋最有爭議性嘅條款係要德國接受同盟國發起戰爭嘅所有責任，重有第231-248條要求德國裁軍、割地、同埋要賠巨額錢畀其他國家。
條約1922年開始已經被忽略，去到1930年代差唔多徹底失敗。佢入面好多對德國唔合理嘅懲罰導致咗好多德國人對戰後嘅政府唔滿意，最後更引致咗希特拉帶領之下嘅納粹黨崛起同埋第二次世界大戰。
業

蓮亦成日拎來講業，皆因蓮開花時亦含種子，種表果而花表因。另蓮出污泥而不染，以提醒人生於劣境，成長都不損好業，好業不受污染。
業，印度思想概念，指人一切所思所行，所作所為。個概念好早就有，見於吠陀時，遍於印度種種宗教，如印度教、耆那教、佛教、錫克教，隨佛教傳來中土，道教都有業嘅說法，及至日本，神道教都有。業嘅解釋，唔同宗教各有說法。有啲生出善惡嘅講法，所謂善有善報，惡有惡報，即善惡果報。行善得善果，得好報，來世生得好。行惡得惡果，得惡報，來世生得壞。有啲業包埋行事用意，用意好壞都計入去。佛教視業為因，亦為果，會生生不斷。
業，取自梵文कर्मन्，音karman，而一般常見karma，即梵文कर्म，文法中另一變化，故有音譯羯磨同羯摩。
楢葉町

楢葉町（日文：楢葉町／ならはまち Naraha machi */?）係日本福島縣雙葉郡嘅一個町。
楢橋美紀

楢橋美紀 ，係日本嘅一個女藝人同埋配音員。
楨楠

楨楠（粵拼：zing1 naam4；學名：Phoebe zhennan）係樟科楠屬嘅常綠喬木。有「木中金」嘅稱呼。

用途
佢嘅莖可以攞嚟整傢俬、雕刻、建築同精密木模都得。
楠田亞衣奈

楠田亞衣奈 ，係日本嘅一個女藝人同埋配音員。
楢崎正剛

楢崎正剛（1976年4月15號—）係日本足球員，司職守門員，日本足球代表隊前成員。

日本足球代表隊
楢崎正剛喺1998年到2010年間爲日本隊出場77次。佢代表日本參加過1998年FIFA世界盃、2002年FIFA世界盃、2006年FIFA世界盃同2010年FIFA世界盃。
拉吉卡浦爾

拉吉卡浦爾（Raj Kapoor，1924年12月14號—1988年6月2號）係印度波里活電影演員同導演，被譽為「印度嘅差利卓別靈」。
拉合爾

拉合爾係巴基斯坦旁遮普首府，亦都係巴基斯坦第二大城，人口一千萬。

氣候
拉合爾屬半乾旱氣候，落雨比較少。
拉哥斯

拉哥斯（英文：Lagos；可以讀做 IPA: /ˈleɪgɒs/ 或者 /ˈlɑːgoʊs/；約魯巴文：Èkó）係尼日利亞最多人嘅城市，曾經係首都。佢係非洲第二多人嘅城市（排金沙薩後面）。佢有個拉哥斯湖，南便有拉哥斯島，隔住個大西洋。
拉哥斯都會區嘅人口數字一直有爭議。 喺2006年嘅聯邦人口普查數據中，呢個都會區嘅人口大約係9百萬人。 不過，呢個數字畀拉哥斯州政府質疑，後來佢哋自己公佈咗一個人口數據，估計拉哥斯大都會區嘅人口大約有1千6百萬。每日大概有3,000人或者每年大約110萬人移入拉哥斯地區，所以到2022年為止，拉哥斯嘅實際人口大約係2千8百萬人（2018年大約係2千3百5十萬人）。咁樣睇，拉哥斯可能已經超越咗金沙薩，成為非洲人口最多嘅城市。喺2015年，非官方數據估計「大拉哥斯都會區」嘅人口，大約係2千1百萬，呢個區域仲包括埋周邊嘅奧貢州。 拉哥斯呢個都會區係一個新興嘅跨國巨型城市，位於西非海岸，呢個巨型城市仲包括咗五個主權國家嘅地區，佢哋統稱為阿比讓－拉哥斯走廊。
拉哥斯大學係尼日利亞嘅第一代大學之一。拉哥斯嘅商業區有丁布廣場，以貴族奴隸商人埃芬羅耶·丁布命名。拉哥斯有穆爾塔拉·穆罕默德國際機場，係以前任尼日利亞總統穆爾塔拉·穆罕默德命名，呢個機場係非洲最繁忙嘅機場之一。拉哥斯國家體育場曾經舉辦過多場國際體育比賽，包括1980年非洲國家盃。

行政
拉哥斯之前係尼日利亞嘅首都，但而家已經比阿布賈取代咗。阿布賈喺1991年12月12日正式成為尼日利亞嘅首都，雖然搬遷首都嘅決定早喺1976年嘅第6號法案已經作出。拉哥斯仲係拉哥斯州司法高等法院嘅所在地，法院設喺拉哥斯島上一座舊殖民地時期嘅建築物入面。
拉哥斯都會區16個地方政府區嘅地圖
喺行政方面，拉哥斯唔係一個單一嘅市政府，所以冇一個統一嘅市政管理。拉哥斯都會區嘅地理範圍包括拉哥斯州20個地方政府區中嘅16個。拉哥斯州政府負責整個都會區嘅管理。以前嘅拉哥斯市政府管轄範圍包括拉哥斯島、伊科伊同維多利亞島，以及一啲陸地地區，由拉哥斯市議會（LCC）管理，但喺1976年就解散咗，分成幾個地方政府區（主要係拉哥斯島地方政府區、拉哥斯大陸地方政府區同埃蒂奧薩地方政府區）。
另一方面，拉哥斯市以外嘅陸地地區包括幾個獨立嘅城鎮同聚居地，好似穆辛、伊凱賈同阿蓋蓋。喺1970年代尼日利亞石油繁榮期間，拉哥斯經歷咗人口爆炸、無序嘅經濟增長同大規模嘅鄉村移民。呢啲令到周邊城鎮同聚居地迅速發展，形成咗而家所講嘅「拉哥斯都會區」，又叫「都市拉哥斯」。拉哥斯嘅歷史仲可以喺地方政府區嘅佈局中睇到，呢啲佈局反映咗創造佢哋嘅文化嘅獨特身份。[未記出處或冇根據]
到咗2006年，拉哥斯周圍嘅都會區已經擴展到拉哥斯州嘅邊界之外，達到咗特大城市嘅規模。呢個更大嘅區域叫做「大都會拉哥斯」或者「拉哥斯特大城市區」，係一個連續建成嘅土地區域，額外面積有1,535.4平方公里（592.8平方英里），包括拉哥斯州東西邊界附近嘅地方政府區，仲有北邊界之外，延伸到鄰近奧貢州嘅一啲地方政府區。成為大都會拉哥斯一部分嘅奧貢州地方政府區包括奧巴費米奧沃德、薩加穆、伊福、阿多奧多奧塔同埃韋科羅嘅一部分。
而家，「拉哥斯」呢個詞通常指嘅係尼日利亞叫做「都市拉哥斯」嘅城市區域，包括以前拉哥斯市政府管轄嘅島嶼同陸地郊區。拉哥斯州政府負責一啲公共設施，包括道路同交通、電力、水、醫療同教育。都市拉哥斯橫跨拉哥斯州20個地方政府區中嘅16個，包含拉哥斯州大約85%嘅人口，仲有一啲半鄉村地區。拉哥斯有好多高層建築，主宰咗佢嘅天際線。大部分高樓都喺市中心商業區。[未記出處或冇根據]

氣候
拉哥斯屬赤道季風氣候，得乾季同濕季，10月到第二年4月係乾季，5月到9月係濕季。
拉利貝拉

拉利貝拉係埃塞俄比亞北部一座古城，以岩石鑿出嚟嘅教堂而出名，當地居民全部都係東方正統教會嘅教徒。
拉利辛加

拉利辛加（粵拼：laai1 lei6 san1 gaa1，英文：Larry Sanger，1968年7月16號—）係個美國人，亦係Nupedia同維基百科嘅創立者之一。

出世同事業
佢喺1968年7月16號喺美國出世，喺2001年投身喺Wikipedia嘅創立工作。
拉古薩

拉古薩（Ragusa）係意大利西西里拉古薩省嘅首府，人口約莫7.4萬。
易元昌

易元昌，名容之，字紹康，商名昆官，廣東鶴山人，係廣州十三行孚泰行嘅創始人。咸豐年間做湖北知縣，被太平軍殺。
易北河

易北河（德文：Elbe；捷克文：Labe）係中歐嘅河，長1,091公里，由捷克蘇台德山脈流去德國北海。
昏迷

昏迷（coma）係一種深度失去意識嘅狀態。處於呢個狀態嘅病人醒唔到，對光同聲冇反應。
昏神星

昏神星（Doris），即係小行星48，係太陽系小行星帶嘅一粒小行星，喺1857年9月19號發現。
易卜劣斯

易卜劣斯，亞拉伯話 Iblīs ( إبليس )，解壞人，喺伊斯蘭教信仰裡面嘅惡魔。
易卜劣斯出自伊斯蘭教經典《古籣經》，據講，易卜劣斯係亞拉用火造出嚟，屬於一種精靈，喺亞拉創造人類祖先亞丹之後，就叫所有天使向亞丹下跪，唯獨易卜劣斯唔肯跪，結果畀亞拉鬧佢叛逆，原本要罰佢入火獄，但因為佢向亞拉求請，亞拉就應承喺末日審判之後先罰佢入火獄，結果佢就喺呢段期間，就係咁誘啲人犯罪，等審判日有人陪佢一齊入火獄。
易卜劣斯有時又會叫晒依陀乃(Shaitan)，亦即係撒旦，惡魔之首，喺《古籣經》入面有時會同易卜劣斯同義，晒依陀乃呢個字係嚟自希伯來文 Satan ，意思係「抗拒者」。
明體

明體（中國大陸一般叫做宋體；臺灣有宋體同埋明體兩種叫法，港澳通常叫做明體），係漢字印刷字體嘅風格類別。最初係喺複刻臨安書棚本嗰陣，將筆畫加以直線化，呈現出硬朗表情嘅一種字體。筆畫有粗幼變化，而且通常係橫細豎粗，末端有裝飾部份（即「字腳」或者「襯線」），點、撇、捺、鈎等筆畫有尖端，屬於白體，不時喺書籍、雜誌、報紙印刷度用嚟做正文排版。

起源
明體係一種首先喺中國明代木版印刷入面出現嘅字體。
喺中國宋代出現咗活字印刷術，而當時嘅活字字體都係楷書。宋朝嘅印刷事業有三大產地，即浙江、四川、福建，而三地嘅楷書字體有各自嘅特點。浙江所出版嘅字體大多數仿製歐陽詢嘅楷書，四川嗰啲大多數仿製顏真卿嘅楷書，福建嗰啲大多數仿製柳公權嘅楷書。宋敗於金朝後，爲咗翻印留喺北宋嘅書籍，南宋首都臨安嘅棚北大街上建立咗好多出版商，其中有陳起嘅陳宅書籍鋪。陳宅書籍鋪出版嘅書籍有一種甚有特色嘅楷書字體。呢個字體，畀後人仿製，就係現代所謂「仿宋體」，亦係明體嘅基礎。
有啲喺臨安印刷嘅書籍喺明代翻印，而字體有所改變。爲咗順應木嘅天然紋理，字體由楷體左低右高嘅斜橫，演變成直橫；又因爲減低損耗，而加粗字體嘅豎筆。結果，字體逐漸脫離楷書嘅模樣，成爲一種成熟嘅印刷字體，佢嘅橫畫變得直線化，亦有比較固定嘅粗幼變化。後嚟呢種字形特徵，被歸納爲「橫細豎粗撇如刀，點如瓜子捺如掃」，橫末帶有「小三角」。响公元1553年（嘉靖三十二年）刊刻嘅《墨子》度，明體嘅基礎已經成型。萬曆年間，呢種字體因爲刊本數量急速增加而普及化，已稱爲而家所認識嘅明體。
雖然明體逐漸流行，但係由於佢缺少書法上嘅藝術變化，畀明代文人詬病爲「匠體字」。明體字東傳去到日本，日本人稱作明朝體。清朝時嘅印刷亦以明體爲主，連《康熙字典》都用明體，不過同時康熙亦規定改稱呢種刻版字體做「宋體」，導致後嚟喺中文入面，呢種字體嘅名有「明體」同「宋體」之爭。
有啲人傳言話，其實係秦檜發明「宋體字」，甚至話呢種字原名「秦體字」。喺小說《第二幅人體畫》、兒童百科書《萬事由來集成》同埋一啲自媒體嘅影片都搵到呢種講法。不過噉講同事實不符。
宋陳起編、髙九萬著嘅《菊澗小集》終頁書影，係宋朝臨安府陳解元宅書籍鋪遞刊本。呢種字體而家叫「仿宋體」。明朝南京國子監版《齊書》書影。呢個時候出現咗「橫細豎粗撇如刀，點如瓜子捺如掃」，橫末帶有「小三角」嘅明體。清朝出版《南宋群賢小集》嘅其中一頁，翻刻咗南宋（寶佑四年）嘅榜單。翻刻時彫刻工匠用咗明體字。

發展
日本嘅明朝體（日文：明朝體／みんちょうたい Minchōtai），係由於美國人姜別利（William Gamble）响1859年將上海美華書館所製造嘅六種字體傳入日本，並且指導日人本木昌造用電鍍字模製造法所形成嘅字體。因爲佢模仿自明朝萬曆年間嘅字體，所以叫做「明朝體」，日本而家仲沿用呢個稱呼。
現代鉛字採用咗明體印刷。後嚟依據西方文字嘅黑體同埋意大利體嘅方式，創造咗漢字印刷體嘅黑體鉛字。目前宋體、黑體、仿宋體同埋楷體成爲漢字印刷嘅四種主要字體。“明體”係一類字體嘅總稱，有好多字體都屬於呢個範疇。

電腦字體
Windows系統嘅中易宋體（顯示成「宋體、新宋體」，非簡體環境下顯示做「SimSun、NSimSun」）係由北京中易中標電子信息技術有限公司製作嘅簡體字字型；繁體嘅細明體（顯示成「細明體、新細明體」，非繁體環境下顯示做「MingLiU、PMingLiU」）則係華康科技製作嘅明體字型。
Mac入面嘅襯線字體有儷宋Pro（LiSongPro）同埋蘋果儷細宋（LiSungLight）。Linux發行版中使用較多嘅有AR PL 上海宋（AR PL Uming）同埋完全民間開發嘅文泉驛點陣宋體。網絡上仲有民間開發嘅華秀月明字型、保存傳承字形嘅一點明體（I.明體）、透過Glyphwiki產生嘅花園明朝體等。

常見嘅電腦字體
Windows中嘅各種明體字型，由上至下分別爲簡體中文嘅新宋體、正體中文嘅新細明體、日文嘅明朝體。
Windows系統附帶嘅：
中易宋體（SimSun，TrueType），簡體中文
細明體（'Ming Light' MingLiU），正體中文
新細明體（PMingLiU），正體中文
MS 明朝（MS Mincho），日文
MS P明朝（MS PMincho, TrueType），日文
游明朝（Yu Mincho, TrueType），日文
바탕（Batang），韓文
香港政府提供嘅免費字型：
明體（Ming_ISO10646）
一般喺Linux操作系統度預裝嘅：
AR PL 上海宋（AR PL UMing）（自由字型，多個Linux發行版默認附帶）
文泉驛點陣宋體
Takao明朝（TakaoMincho, TrueType），日文
Takao P明朝（TakaoPMincho, TrueType），日文
Takao Ex明朝（TakaoExMincho, TrueType），日文
作爲Microsoft Office一部份嘅：
華文中宋（stzhongs, TrueType）
華文仿宋（stfangso, TrueType）
HG 明朝 B（HG Mincho B, TrueType），日文
HG 明朝 E（HG Mincho E, TrueType），日文
作爲Adobe Reader同埋Adobe Acrobat一部份嘅：
Adobe 宋體 Std（AdobeSongStd-Light, OpenType）
Adobe 明體 Std（AdobeMingStd-Light, OpenType）
小塚明朝 Std（Kozuka Mincho Std, OpenType），日文
小塚明朝 Pro（Kozuka Mincho Pro, OpenType），日文
作爲Mac OS操作系統一部份嘅：
儷宋 Pro （LiSongPro, TrueType）
蘋果儷細宋 （LiSungLight, TrueType）
ヒラギノ明朝 ProN W3（HiraMinProN-W3, OpenType），日文
ヒラギノ明朝 ProN W6（HiraMinProN-W6, OpenType），日文
游明朝體（YuMincho, OpenType），日文
常見嘅開源字體：
思源宋體（Source Han Serif），係Adobe同Google所領導開發嘅開放源代碼字體家族，支持四種不同嘅東亞語言（簡體中文、正體中文、日文同韓文）
一點明體（I.明體），由一點字坊製作，透過修改IPA明體而成，以保存傳承印刷明體字形做宗旨。
IPA明體，衍生自林隆男所設計嘅「TB明體」，由日本IPA以符合開放原始碼促進會開源定義嘅「IPA開放字型授權條款」發佈。
花園明朝體，透過Glyphwiki產生而成，目標係收錄所有Unicode字符，尤其是漢字部份。
安原麗子

安原麗子 ，係日本嘅一個配音員。

配音作品一覽
呢個表唔完整，歡迎加料。
安哥拉匡撒

安哥拉匡撒（Angolan kwanza）係安哥拉嘅法定貨幣，1977年開始用。
安吉

安吉係中國浙江湖州一個縣，總面積1882平方公里，人口46萬。
安和

安和係日本冷泉天皇嘅年號，相當於公元968年到970年，前後總共3年。
安和橋北

《安和橋北》係中國歌手宋冬野發行嘅國語專輯，喺2013年8月26號由摩登天空發行。
安和里

安和里（On Wo Lane），別名二奶巷，香港一里，亦係一巷，喺香港島中環與上環交界，係條山徑，上山通去九如坊同歌賦街，落山下通去皇后大道中。如今大道中口，喺陳意齋側邊。

傳說
十九世紀，傳說香港富人，喺處安置二奶，送樓全幢做禮品。
又傳說，安和里個名，是來鴉片煙商嘅兩個女人，二奶「阿安」同大婆「阿和」。該名商人二奶生咗個仔，所以購置條里，並以二奶名排先、大婆名在後。後來大婆又生一子，商人買另一條巷，大婆名字行先、二奶名排後，命名為和安里。
安古蘭

安古蘭（法文：Angoulême）係法國一城，沙藍特嘅省會，人口有4萬。
安史之亂

安史之亂係唐朝中期發生嘅一場亂事，由胡族人安祿山（營州雜胡）同史思明喺天寶十四年（755年）所發動。話說當時唐朝皇帝唐玄宗因為越嚟越無能，安祿山同埋朝中一班大臣不和，安祿山決定兵變。安祿山本身擁有軍權，唔使花好耐時間就攻入首都長安。
呢次事件使到唐玄宗退位做太上皇。而之後唐朝花咗七年時間打，最後要等到史思明個仔史朝義自殺，事件先至得以平息。

背景
安史之亂個背景係可以追溯到唐朝個地方制度。唐朝個地方制度，係容許地方掌握軍事權力，當中尤其係北方邊境。早喺唐太宗嗰陣，就多次派兵打突厥。打完之後為咗方便管治，就喺邊境設置十個兵鎮，長官係節度使。節度史權力好大，任何地方官都冇能力凌駕。於是乎一旦節度使作反，就變成咗唐朝內部個隱患。
喺唐玄宗嗰陣因為太平盛世，開始怠政，唔但只大權都落喺楊國忠手度，甚至重用啲外族人管治北方邊境，好似安祿山就係。安祿山因為同當時個宰相楊國忠不和，結果就喺河北，以聲討楊國忠做理由起兵。

經過
公元755年十一月，安祿山動員自己部隊同外族援兵，一共15萬人，喺河北以聲討楊國忠做理由起兵作反。
當時因為太平盛世咗好耐，老百姓唔多識啲打仗嘢，安祿山嘅叛軍由北方南下，河北啲地方長官一係投降，一係走佬，再唔係就係畀叛軍捉住同殺害。常山太守顏杲卿亦都侷住向安祿山投降。雖然安祿山兼任埋河東節度使，不過喺佢作反之後，太原依然由唐朝控制住。
755年十二月，叛軍打敗咗封常清嘅唐軍，攻陷咗洛陽。唐軍退守潼關。同月，玄宗下令處死封常清同高仙芝。常山太守顏杲卿起兵反叛番安祿山，重新效忠番唐朝，又派人去河北其他地方叫佢哋效忠番唐朝，好多地方都響應佢，河北得番6個郡仲係聽安祿山話。
756年正月，安祿山喺洛陽登基做皇帝，國號叫「大燕」，改元「聖武」。同月，叛軍攻陷常山，顏杲卿被俘，之後被殺。河北好多地方又重新畀叛軍控制番。
二月，李光弼嘅唐軍收復番常山。之後郭子儀帶兵去幫佢，佢哋喺五月響河北大破史思明嘅叛軍，叛軍陣亡4萬人，唐軍聲勢大振，河北好多地方又重新由唐朝控制番。
之後，安祿山睇見自己後方河北好多地方都重新畀唐朝控制番，潼關又攻唔入，就打算放棄洛陽返番去范陽，但係未有決定。唐玄宗以為潼關以東嘅叛軍好弱，就催促守潼關嘅哥舒翰出兵攻打叛軍，哥舒翰唔贊成，但係玄宗命令冇得唔聽。756年六月，哥舒翰帶住18萬唐軍出關，結果畀叛軍打敗，潼關失守。玄宗就好倉卒咁逃離長安入四川。行到半路唐玄宗軍隊發生咗兵變，楊國忠畀啲士兵殺咗，跟住啲士兵要玄宗殺埋楊貴妃，玄宗唯有照佢哋意思做。之後唐玄宗入咗四川，太子李亨冇跟佢入四川，走咗去第度。安祿山嘅叛軍響潼關停留咗一陣，然後先去佔領長安。
潼關失守之後，李光弼同郭子儀由河北退返去山西。
756年七月，李亨到咗靈武，喺嗰度登基做唐朝皇帝，即係唐肅宗，尊玄宗做太上皇。
756年九月，史思明嘅叛軍圍攻常山，之後攻陷咗。756年十月，平原太守顏真卿放棄平原走佬。信都太守烏承恩帶住5萬唐軍向叛軍投降。
757年正月，安祿山畀佢個仔安慶緒殺咗，之後安慶緒繼位做大燕皇帝。
757年二月，守太原嘅李光弼打敗咗蔡希德嘅叛軍，叛軍有成7萬幾人陣亡。
757年九月，唐軍同回紇等外地援軍一共15萬人，由鳳翔出發，喺長安西面打敗10萬叛軍，叛軍起碼有6萬人陣亡，之後叛軍放棄長安走人。
757年十月，叛軍攻陷睢陽，張巡被殺，許遠被送到洛陽，之後亦都被殺。唐軍好快就收復番睢陽。同月唐軍收復洛陽。
757年十二月，叛軍大將史思明歸順番唐朝。
758年六月，史思明揭發朝廷派嚟嘅烏承恩想對付佢，就殺咗烏承恩，朝廷賴係烏承恩自作主張。
758年九月，唐軍集結20萬人以上嘅兵力，進攻安慶緒，之後安慶緒向史思明求救。758年十二月，史思明攻陷唐朝嘅魏州。759年正月，史思明自稱「大聖燕王」。759年三月，史思明帶住5萬精兵同圍攻安慶緒嘅唐軍大戰，兩軍打緊嗰陣突然刮起大風，吹到天昏地暗，唐軍倉惶撤退，安慶緒嘅圍就咁解咗。之後史思明趁安慶緒嚟見佢嗰陣殺咗安慶緒，安慶緒嘅部隊同地盤都畀史思明接收咗。
759年四月，史思明自稱大燕皇帝。九月，史思明攻佔洛陽。
761年三月，史思明畀佢個仔史朝義殺咗，之後史朝義繼位做大燕皇帝。
762年，唐玄宗李隆基同唐肅宗李亨都相繼過身，唐代宗登基。唐代宗搵咗外族回紇派兵打史朝義。762年十月，唐軍同回紇兵進攻史朝義，叛軍大敗，叛軍死咗成6萬人，唐軍收復洛陽。史朝義退返去黃河以北，之後一路輸畀唐軍，加埋手下將領紛紛向唐朝投降，最終喺763年正月，史朝義畀唐朝追兵追到，走投無路之下自殺。安史之亂就咁結束。

影響
唐朝因為安史之亂由盛轉衰。尤其係雖然唐朝平定咗，之但係安祿山手下重有大批將領，係唐朝個威脅。唐朝無辦法消滅，就封佢哋做節度使。咁就造成咗藩鎮割據，一直到唐朝亡國。
安史之亂因為主要戰場喺北方，所以北方大受破壞，唔少北方人落到南方，經濟重心開始南移。而長安、洛陽本來係漢朝、唐朝個首都，但因為安史之亂，唔再適合做首都，最後關中一帶喺全國都開始冇晒地位。
川俁町

川俁町（日文：川俣町／かわまたまち Kawamata machi */?）係日本福島縣伊達郡嘅一個町。
川內

川內（韓文：천내군／川內郡 Chŏnnae gun */?）係朝鮮民主主義人民共和國江原道嘅一個郡。
川勝博康

川勝博康（1975年9月19號—）係日本足球員，司職前鋒，效力過京都不死鳥。
川勝良一

川勝良一（1958年4月5號—）係日本足球員，司職中場，曾經喺1981～1982年間爲日本足球代表隊出場13次。
川北裕介

川北裕介（1978年5月13號—）係日本足球員，司職守門員，效力過甲府風林，德島漩渦，及愛媛FC。
川內村

川內村（日文：川内村／かわうちむら Kawauchi mura */?）係日本福島縣雙葉郡嘅一個町。
川匯區

川匯區係中國河南周口一個市轄區，總面積141平方公里，人口36萬。
川南町

川南町（日文：川南町／かわみなみちょう Kawaminami chō */?）係日本宮崎縣兒湯郡嘅一個町。
川元正英

川元正英（1971年6月21號—）係日本足球員，司職後衞，效力過川崎前鋒。
川前力也

川前力也（1971年8月20號—）係日本足球員，司職後衞，效力過大阪櫻花，鳥棲砂岩，水戶蜀葵，及ALO's北陸。
森島司

森島司（1997年4月25號—）係日本足球員，司職中場，效力廣島三箭。
森島康仁

森島康仁（1987年9月18號—）係日本足球員，司職前鋒，效力過大阪櫻花，大分三神，川崎前鋒，及磐田山葉。
森崎和幸

森崎和幸（1981年5月9號—）係日本足球員，司職中場，效力廣島三箭。
森岡茂

森岡茂（1973年4月12號—）係日本足球員，司職中場，效力過大阪飛腳，京都不死鳥，及神戶勝利船。
森崎浩司

森崎浩司（1981年5月9號—）係日本足球員，司職中場，效力過廣島三箭。
森崎温

森崎温（粵拼：sam1 kei4 wan1；日文：森崎ウィン(Morisaki Win)；緬甸文：မိုရီဆာကီ ဝင်း；1990年8月20號—）係日本嘅歌手同演員，喺緬甸仰光省仰光出世。10歲時移居日本，14歲時加入娛樂界，18歲時曾經成為日本樂隊PrizmaX屬下嘅成員，亦喺2010年加盟咗NAKED BOYZ樂隊好短時間。2016年6月6號試過俾史提芬史匹堡提拔，入咗《挑戰者1號》電影嘅拍攝團隊拍戲。拍完之後亦繼續喺PrizmaX樂隊做歌手嘅生涯。
森山泰行

森山泰行（1969年5月1號—）係日本足球員，司職前鋒，曾經喺1997年爲日本足球代表隊出場1次。
森島寬晃

森島寬晃（1972年4月30號—）係日本足球員，司職中場，日本足球代表隊前成員。

日本足球代表隊
森島寬晃喺1995年到2002年間爲日本隊出場64次，入咗12球。佢代表日本參加過1998年FIFA世界盃同2002年FIFA世界盃。
森岡亮太

森岡亮太（1991年4月12號—）係日本足球員，司職中場，曾經喺2014年爲日本足球代表隊出場2次。
森岡隆三

森岡隆三（1975年10月7號—）係日本足球員，司職後衞，日本足球代表隊前成員。

日本足球代表隊
森岡隆三喺1999年到2003年間爲日本隊出場38次。佢代表日本參加過2002年FIFA世界盃。
星雲獎

星雲獎（英文：Nebula Award）係一個一年一度，用嚟獎美國出版嘅科幻同奇幻文學同埋漫畫嘅文學獎。
星風

星風（stellar wind）係恆星表面射出嚟嘅物質流，係恆星流失質量嘅一種途徑。星風喺所有恆星當中都見到，但速度同強度視粒恆星本身嘅特質而定。
星點梭羅蝠魚

星點梭羅蝠魚（學名：Solocisquama stellulatus）係棘茄魚科梭羅蝠魚屬嘅其中一個種。
星革盟

星革盟（Revolution）係麗新集團旗下一間已經結業嘅經理人公司，2008年由藝人吳彥祖同商人林建岳一齊成立，一度簽下恭碩良、尹子維、廿四味、連凱、王合喜與王敏德等藝人。
去到2014年吳彥祖因為家庭問題冇時間打理星革盟，所以喺2014年6月解散，恭碩良之後過檔太陽娛樂文化，其他人就過檔去同屬林建岳嘅寰亞。
星願

《星願》（英文：Fly Me to Polaris）係1999年港產片，馬楚成執導，張栢芝同任賢齊主演。後來日本喺2003年改編成竹內結子主演嘅《星願》。

配樂
主題曲《燭光》，潘協慶作曲，丁曉雯填詞，Mac Chew（周國儀）編曲，任賢齊主唱。
插曲《星語心願》，金培達作曲、編曲，高雪嵐（傅珮嘉）填詞，張栢芝主唱。
星雲假說

星雲假說（英文：Nebular hypothesis）係物理宇宙學入面一種假說，用嚟解釋太陽系嘅形成同演化，亦適用其他行星系，係由分子雲逐漸演變成恆星同行星。
混合主義

混合主義（Syncretism），又叫折衷論、綜攝，係指融合唔同嘅宗教或者教派。
淳昌

淳昌（韓文：순창군／淳昌郡 Sunchang gun */?）係大韓民國全羅北道嘅一個郡。
淳祐

淳祐係南宋皇帝趙昀嘅第五個年號，相當於公元1241年到1252年，前後總共12年。
淳安

淳安係中國浙江杭州一個縣，總面積4452平方公里，人口46萬。
淳熙

淳熙係南宋皇帝趙眘嘅第三個年號，相當於公元1174年到1189年，前後總共16年。
混么九

混么九，又叫花么，係麻雀其中一種食餬方法，四個刻子同一對眼都係么九牌（一、九）同埋番子，就係混么九，計一番。（因為一定係對對餬，所以實際坐底有四番。）
混合健身

混合健身（英文：CrossFit, Inc.）係美國嘅一間健身公司，喺2000年由Greg Glassman同Lauren Glassman創辦。
混合健身計劃強調身體全面強健，包括體能、力量、爆發力、速度、協調性、柔韌性等。
混合實境

混合實境（英文：mixed reality，MR）係指將虛擬實境同現實結合埋一齊，要兩個世界嘅物件共存同互動嘅科技。
朱珏欣

朱珏欣，香港親中派政治人物兼醫學及衞生服務界人士。

選舉經歷
喺2021年9月，佢成為香港特别行政區選舉委員會醫學及衞生服務界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
朱玟懿

朱玟懿（英文：Vanessa Chu，1994年9月29號—）係香港女壁球手，最高世界排名第49（2019年）。
朱玲玲

朱玲玲（1958年9月7號—）係1977年嘅香港小姐冠軍，成為名人。選到冇幾耐就嫁入豪門，嫁畀名商人霍英東大仔霍震霆，2004年離婚。
朱玲玲近來多從事慈善活動，家下幫慧妍雅集同埋2008年緬甸風災災民搞慈善賑災活動。

屋企
朱玲玲係緬甸出世嘅唐人，朱家祖藉廣東台山。朱玲玲嘅阿爸阿媽係緬甸華僑，九歲嗰陣，全家搬來香港定居。

婚姻
霍震霆大朱玲玲 12 歲，結婚後朱玲玲生咗三個仔，大仔霍啟剛、二仔霍啟山同埋第三仔霍啟仁。早年朱玲玲淡出社交界，專心湊三個仔。到1990年，朱玲玲曾同埋佢家姐夾份，喺中環開咗間賣英國飾物嘅精品店，但係由於家族壓力要退股。2001年，朱玲玲搬出霍家大宅，正式分居。
2006年9月，朱玲玲個好友葉蒨文向傳媒披露，霍震霆同朱玲玲喺2004年離咗婚，而且早喺1997年分咗居。
近年，朱玲玲同商人羅康瑞傳緊緋聞。收尾嚮2008年11月尾，佢哋嚮新加坡行婚拉埋天窗。霍震霆公開祝佢哋好運。

事業
佢中學喺香港國際學校畢業，之後英皇佐治五世學校讀預科。佢做過業餘模特兒，1977年參加香港小姐競選，得到冠軍同埋最上鏡小姐，係第一個一齊得兩個獎嘅參賽者。當選後只係娛樂圈發展咗好短時間，響無綫電視拍過一部電視劇《瑪麗關77》。
朱用純

朱用純（1617年—1688年），字致一，號柏廬，係明末清初理學家，係江蘇匡山人。最出名著有《朱子治家格言》一篇，對唐人社會有好大影響。朱用純一生都無做官。

屋企
朱用純老豆係朱集璜，係明末學者。

理學
朱用純主力鑽研朱程理學。著有《刪補易經蒙引》、《四書講義》、《恥躬堂詩文集》、《愧訥集》、《朱子家訓》同《大學中庸講義》。
維基文庫有原文：
朱子家訓
朱由崧

朱由崧（1607年9月5號—1646年7月1號）係南明第一位皇帝，1644年登基，建都南京，跟廟號叫明安宗，因為年號係弘光，又叫弘光皇帝。
朱由崧迷戀酒色，係南明王朝咁多位君主當中，品格最差嘅一位皇帝。

生平
朱由崧係明神宗嘅孫，福忠王朱常洵嫡長子。崇禎十四年正月，李自成部隊攻陷洛陽，朱常洵死咗，朱由崧走甩咗，繼承咗福王個位。崇禎十七年（1644年）三月，李自成攻入北京，明思宗吊頸死。消息傳到南京之後，嗰度啲大臣擁立朱由崧做皇帝。佢喺五月登基，改第二年做弘光元年。
1645年三月，左良玉喺武昌起兵作反。五月，清軍渡過長江，弘光帝逃走，畀想投降嘅明軍捉住，送咗去清軍度。閏六月，朱聿鍵喺福州登基做皇帝。弘光帝畀清軍押返北京，喺1646年被處死。
巴科勒

巴科勒係索馬里西南索馬里其中一個州，首府胡杜爾。
巴米揚

巴米揚（بامیان）係阿富汗城市，位處阿富汗中部，係巴米揚省首府，人口61,863。
著名嘅巴米揚大佛就係喺呢座城附近。但喺2001年2月塔利班政權落咗個「滅佛令」，宣稱要毀滅所有佛像，最終巴米揚大佛喺3月12號畀炸藥嚴重破壞。
巴約訥

巴約訥（法文：Bayonne）係法國一城，比利牛斯－大西洋嘅副省會，人口有5萬。
巴真府

巴真府（Prachin Buri）係泰國東部嘅一個府。
巴米揚大佛

巴米揚大佛（波斯文：بت های باميان‎）係曾經坐落喺阿富汗巴米揚山崖上嘅兩尊立佛像，喺公元六世紀起好，係希臘式佛教藝術嘅經典作品，畀聯合國教科文組織列入世界遺產。呢兩尊佛像喺2001年3月12號畀塔利班政權炸爛咗。
巴米揚省

巴米揚省（波斯文：دباميان ولايت‎‎）係南亞國阿富汗嘅卅四個省之一。
星雄次

星雄次（1992年7月27號—）係日本足球員，司職後衞，效力山口雷法。
星際物質

喺天文學入邊，星際物質係存在喺星系嘅恆星系統以外嘅物質同輻射。
星際酒店

星際酒店（葡文：Mundo de Estrelas；英文：StarWorld Hotel）起喺澳門，係銀河娛樂集團嘅首座五星級酒店，開幕於2006年10月19號，樓高39層，有497間客房；入面開咗個賭場，叫做星際娛樂場（英文：Casino StarWorld）。

因壞機而唔派四千萬獎金
响2007年8月30號夜晚七點半左右，香港人田雪芹喺星際娛樂場入面，用五蚊銀打老虎機嗰陣，部嘢顯示佢中獎，有 $40,000,000彩金（準確數目）。好快，有職員行埋去話畀佢知中咗獎；冇幾耐，有其他職員嚟到，話懷疑壞機，唔可以當真住，重要熄機檢查。跟住唔理佢同同行朋友反對，夾硬打開部嘢整下，令到畫面變成顯示八百餘萬（實數不明）積分。爭詏咗兩個鐘頭，都未通知相關政府部門。後嚟駐賭場司警同博彩監察協調局（下稱「博監局」）兩方人員到場……佢哋糾纏到凌晨，終於博監局嘅人靠話調查七日就有派彩與否嘅決定，勸走咗田女士一行人。出事嗰部老虎機，响跟住嘅朝頭早就貼住「暫停使用」告示，無開着，看更人盯人噉監視嚟採訪嘅記者。
到咗9月15號凌晨1點46分，博監局先至喺公報道宣布決定——裁定事件係因為機器軟件反常所致（指部機响事發當日全日都無錄到任何操作，亦無證據顯示田女士有投過注，而機器屏幕又顯示「Machine Disabled – Call Attendant」［文中聲稱代表「機器故障」］訊息），銀娛因而唔使派彩；文中寫嘅係港幣$42,946,400.96（異於田女士所提數額），對應積分 8,589,280（唔知會唔會就係上段所述，職員開機之後先至出現嗰個數目）。田女士响早一日收到有關通知，表示會同律師商量對策，而佢嘅朋友沈先生表示田小姐的確有入錢，唔明博監局何以話佢冇。
學者王長斌批評政府處理得差，打擊賭客信心。佢認為應該喺博監局道設個機構，專門處理賭客同賭場糾紛，並且以先進國家嘅相關制度（尤其是美國內華達州嗰款）做板，整套規範嘅糾紛處理程序。
星際雲

星際雲（interstellar cloud）係星系當中積聚嘅氣體、電漿、同宇宙塵，即係星際空間一啲密度零舍高嘅區域。
星際牛仔

《星際牛仔》（Cowboy Bebop）係 1998 年出嘅一套科幻動畫，有數碼鬅客嘅元素。
《星際牛仔》嘅故事背景喺遠未來嘅宇宙，主要講述嘅係一班賞金獵人嘅冒險故事。呢班賞金獵人包括主角Spike Spiegel，佢係一個過氣嘅黑道成員，而家轉行做賞金獵人；Faye Valentine，一個神秘女性；Jet Black，一個曾經喺警局做嘢嘅大叔；Edward Wong Hau Pepelu Tivrusky IV，一個天才駭客；同埋一隻聰明嘅賽洛比犬 Ein。佢哋喺宇宙中四處追捕罪犯，同時都有各自嘅過去同目標。
《星際牛仔》風格獨特，結合咗科幻、西部、爵士樂同犯罪元素。配樂方面，佢嘅爵士樂背景音樂係一大特色。
呢套系列亦對於各種主題進行深入探討，包括孤獨、失去、遺憾同尋找自我等。佢嘅劇情富有戲劇性同情感，同時亦帶有一定嘅幽默元素。
《星際牛仔》嘅成功亦令佢成為一個跨媒體嘅品牌。除咗原始嘅動畫系列，之後亦有改編嘅電影同埋真人版電視劇。
村松知輝

村松知輝（1990年7月10號—）係日本足球員，司職前鋒，效力過富山勝利，及本田。
村瀨步

村瀨步 ，係日本嘅一個男配音員。

配音作品一覽
呢個表唔完整，歡迎加料。
村瀨和隆

村瀨和隆（1985年9月11號—）係日本足球員，司職前鋒，效力過神戶勝利船。
村田一弘

村田一弘（1969年5月12號—）係日本足球員，司職後衞，效力過三菱重工長崎，大阪櫻花，及大分三神。
村松潤

村松潤（1982年4月10號—）係日本足球員，司職中場，效力過清水心跳，仙台七夕，水戶蜀葵，及北九州向日葵。
村瀨迪與

村瀨迪與 ，係日本嘅一個女藝人同埋配音員。
村田和哉

村田和哉（1988年10月7號—）係日本足球員，司職前鋒，效力清水心跳。
村田教生

村田教生（1976年2月7號—）係日本足球員，司職中場，效力過大分三神，及水戶蜀葵。
村田太志

村田太志 ，係日本嘅一個男配音員。

配音作品一覽
呢個表唔完整，歡迎加料。
有馬暎夫

有馬暎夫係大日本帝國足球員，司職中場，曾經喺1927年爲日本足球代表隊出場2次，重參加過1927年遠東運動會。
有馬瑞香

有馬瑞香，係日本嘅一個女藝人同埋配音員。
有頜動物

有頜動物，學名叫有頜下門（Gnathostomata），舊學名有頜總綱（Gnatha），係脊椎動物嘅一個分支，特色有牙骹，佔脊椎動物超過99%，其餘嘅歸類做無頜總綱。
有鱗目

有鱗目（Squamata）係爬蟲類動物嘅一個大類，包括咗各種蜥蜴、蚓蜥同蛇，下面有過萬個品種。中生代嘅滄龍都屬於有鱗目。
朊毒體

朊毒體（英文：prion，Template:Pron-en），又譯為普里朊、蛋白質感染因子、蛋白侵染子、朊病素、朊病毒、普列昂、普利子、普昂蛋白等，係一類無核酸而僅由蛋白質構成嘅可自我複製並具感染性嘅亞病毒因子。普里朊同普通蛋白質唔同，經120 ~ 130℃加熱4個鐘，紫外線，離子照射，甲醛消毒，並唔能夠將呢種傳染因子殺滅，對蛋白酶有抗性，但唔能夠抵抗蛋白質強變性劑，好似：苯酚、尿酸。
普里朊具體嘅活動同複制機制重未係好清楚，但係佢哋通常被認為係引起某啲疾病嘅原因，呢一系列疾病係先前啲人了解甚少嘅傳染性海綿狀腦病，呢啲腦病包括羊搔癢症同牛海綿狀腦病（又叫「瘋牛症」）。呢啲疾病對腦組織結構嘅影響都係致命​​同埋冇得醫嘅。
有馬賢二

有馬賢二（1972年11月26號—）係日本足球員，司職前鋒，效力過柏太陽神，札幌岡薩多，及橫濱FC。
朋友

朋友（粵拼：pang4 jau5），或者朋，或者友，係指兩個或者以上嘅人。佢哋冇血綠關係，但係會互相支持，互相幫助，有親近嘅感覺。朋友通常會喺埋一齊，通常大家之間有共通嘅地方，好似口味、興趣、志向、目標或者地位等等。朋友係靠信任維繫，所以忠誠係朋友其中一個要素。
朋友之間親近嘅感覺叫友情或者友誼。朋友可以按親近嘅程度分類。
喺明朝，「朋友」係士大夫對儒學生員忌稱呼，童生就叫「小友」。
有馬洪

有馬洪（1917年8月22號—）係日本足球員，司職中場，曾經喺1951年爲日本足球代表隊出場3次。
樓上

樓上係香港嘅一間連鎖海味鋪，喺1998年成立，依家總部位於沙田大圍，另外喺澳門都有分店。亦有用電子商貿平台天貓，向中國大陸消費者銷售產品。佢起初專賣燕窩，叫樓上燕窩莊，後來慢慢引入各款海味，近年亦有賣急凍肉類同海產。
近期，佢地亦開始推出一啲「限定店」，只會喺有關位置經營一段短時間。另外，佢哋亦將品牌延伸，喺大圍同土瓜灣以「樓上」嘅名義開設咖啡室。

廣告宣傳
佢哋曾經搵過鄭裕玲同I Love You Boyz賣廣告，另外亦喺2021年有份贊助無綫電視節目《男神廚房》。
樓價有得估

《樓價有得估》（英文：Game Of Valuers）係香港電視廣播有限公司嘅遊戲節目，用物業交易做主題，由周奕瑋、鄭裕玲、鄭衍峰做主持。節目有兩輯：第一輯喺2022年8月4號到8月19號香港時間逢禮拜四、五22:30到23:00喺翡翠台播。第二輯喺2022年12月15號到12月23號逢禮拜四、五同一時段播。

每集內容
粗體代表勝出者。
樓嘉豪

樓嘉豪（英文：Lawrence Lau，1994年7月11號—）係香港男藝人，2017年第29期無綫電視藝員訓練班學員，畢業之後加入無綫電視，至2021年4月離巢。
樓上鋪

有銀座式大廈，全幢都係樓上鋪。
樓上舖係鋪頭嘅一種，因為開喺二樓或閣樓甚至較高樓層度，有時要搭𨋢先去到，所以咁叫。
香港、東京、廣州呢啲大城市租貴，樓上舖租平啲，而鋪頭都要垂直向「高空」發展。
樓上鋪冇地鋪嘅人流優勢，所以一般靠做熟客生意為主。吸引生客要有計，加強廣告宣傳，例如工廠區，商廈樓上鋪話開倉日。因應樓上舖對推廣同業務拓展方面嘅需要，市場上又衍生出一種相關嘅專業顧問行業，專責為樓上鋪發掘新生意契機，同埋幫佢策劃推廣活動同行銷工作。
樓主

樓主係網絡用語，最初喺中國大陸嘅討論區，指一個貼嘅發起人。因為發帖人發嘅嗰篇喺最頂，有其他人回覆嘅話就會變成好似一層一層樓噉樣，所以將最頂嗰個發帖人叫做樓主。有時會用LZ代替，即係樓主漢語拼音「Lou Zhu」嘅簡寫。
喺香港，常用英文縮寫OP，即係「original post」（原來嘅發帖）。
樓南光

樓南光（Billy Lau，1954年7月3號—）係香港演員，出身自1977年第6期無綫電視藝員訓練班，做過幾年無綫電視藝員之後主力拍電影，2000年代做過亞洲電視藝員，之後又做過網上電台D100嘅節目主持。

演出
呢個表唔完整，歡迎加料。
樓下閂水喉

《樓下閂水喉》（英文：Taps off, Downstairs!）係1954年嘅一部黑白粵語喜劇，由潘炳權執導，謝賢、黃楚山主演。故事以制水做題材，講街坊發揮守望相助嘅精神，亦都勸人珍惜食水。嚮東江水重未完全解決問題之前，香港多次出現制水，「樓下閂水喉」成為經一句經典。

情節
白粥公一家租住唐樓三樓，因為制水，令佢個粥檔經營困難。當時白粥公個仔阿生欠樓下肥佬張錢，肥佬張見粥檔做唔住，就攞咗個粥檔牌照，白粥公個女妙英為咗攞返個牌，唯有做舞女還債。之後白粥公啲鄰居幫佢重開粥檔，重告發肥佬張浪費食水。
樓住有情人

《樓住有情人》（英語：At Home With Love）係香港電視廣播有限公司製作嘅時裝電視劇，由吳啟華、蒙嘉慧、鍾景輝同埋曹永廉領銜主演，全劇共20集，監製羅永賢。
撻

撻（音繙自英文Tart）係一種烤焗嘅食品，亦都係一種批，特徵係餡會露出嚟。
撲熱息痛

撲熱息痛，學名乙醯胺酚，係種止痛同退燒藥，多數畀傷風感冒病人食。隻藥若果跟醫生指示嘅份量食係安全嘅，但如果一次過食得太多，就有機會引發肝衰竭。
呢隻藥響香港賣嗰陣叫必理痛，臺灣就叫普拿疼。
撳釘

撳釘（又寫做㩒釘）係種文具，一邊係尖釘，另一邊係平面，可以用手指去撳，通常用喺水松木壁報板。
擁友

《擁友》係香港歌手張學友發行第8張國語專輯。

簡介
自1994年年底嘅《這個冬天不太冷》，張學友10個月內冇出唱片，而係開始咗創紀錄嘅一年內100場次嘅世界巡迴演唱會。呢張唱片同《友學友95世界巡迴演唱會》同步發行，攞咗超過十白金嘅理想銷量。唱片整體製作精良，到依家已經係好多音樂發燒友同張學友樂迷嘅收藏精品之一。

影響
唱片推出後獲得好評如潮，同好罕見嘅集合咗嚟自香港、台灣、新加坡同美國嘅20幾位詞曲家完成全部歌曲創作，唱片曲風包攬咗拉丁曲風等異國風情。佢嘅目的都被做係進軍國際市場。
唱片幾首歌曲製作質素精良，包括《擁有》、《情願》、《人在雨中》、《說了誰懂》、《一滴淚》、《兩難》、《潮水的諾言》等。其中歌曲《愛和承諾》同啱啱復出樂壇嘅好友陳慧嫻合唱，佢嘅目的係幫助陳慧嫻重新打開香港嘅音樂市場。
撳快錢

撳快錢（原先叫撳錢）係now寬頻電視101台嘅互動遊戲節目，有馬啟仁、農夫、黃婉曼同其他人做主持（通常每集四位）。呢個遊戲最大特色係觀眾可以響電視機前即時參與，只要答啱晒八條問題，就可以瓜分最少十萬蚊港紙累積獎金。《撳錢》由2011年2月9日起，逢星期二至日夜晚10點35分至11點35分播映。由2011年8月22日起，改由逢星期日至四同樣時間播映。2011年12月29日後暫停播映。2012年1月30日起恢復播映，並改名為《撳快錢》，播映時間係逢星期一至三夜晚10點30分至11點。每集有兩位主持，一共問六條問題。
撳掣 like

撳掣 like（粵拼：gam6 zai3 lai1 ki2）係社交媒體等好多網上平台都有嘅一種功能，畀用家表達佢哋「鍾唔鍾意」一件內容。
擁抱遺忘的過去

《擁抱遺忘的過去》（英文：Every Thing Will Be Fine）係一套喺2015年上畫嘅德國電影，由雲溫達斯執導，占士法蘭高、莎樂姬絲寶、麗素麥雅當絲同瑪莉祖西高絲做主角。
撻生魚

廣東人鍾意食生魚進補，響劏生魚之前，會將條生魚猛咁撻，撻到佢暈為止。呢個行為叫做撻生魚。
撻生魚嘅目的，係方便劏魚。因為生魚非常生猛，離水幾個鐘頭都唔死，唔撻暈佢，劏嗰陣時就會掙扎，好難舞得佢掂。
不過，一般廣東人就唔係咁諗：佢哋撻生魚，係為咗避免食錯「化骨龍」而死。化骨龍係傳聞中嘅生物，外表極之似生魚，只係多咗四隻腳。但係化骨龍平時會縮埋佢啲腳，扮生魚扮到十足十，要到暈咗先致會伸返啲腳出來。所以廣東人劏生魚之前，要撻暈條魚，睇下佢會唔會凸返啲腳出來，見唔到有腳，先致敢劏來食。
因為成日做，撻生魚亦成為口頭禪來形容跌得好甘，好似：「尋晚去學柔道，俾人撻生魚撻足成晚。」
憲制性法律

憲制性法律（英文：Constitutional law）係一個國家制定行政、立法、司法基本原則嘅法律體制，不過唔係每個國都有成文憲法，亦可透過習慣法等方式體現憲制性法律。
憲報

憲報（Government gazette），又叫公報，係政府發行嘅期刊，用嚟發佈政府嘅公告。
憶神星

憶神星（Mnemosyne），即係小行星57，係太陽系小行星帶嘅一粒小行星，喺1859年9月22號發現。
應乾

應乾係南漢皇帝劉晟嘅第一個年號，相當於公元934年，前後總共1年。
應元路

應元路（粵拼：jing3 jyun4 lou6）係中國廣東省廣州市入面嘅一條一般馬路，成條馬路係東西走向。西邊從解放北路開始，一直向東去到小北路嗰頭。

概要
全長1381米，闊15米，雙向2車道。

歷史
其實呢條馬路喺1952年起嘅，由於舊時馬路有間「應元宮」同「應元書院」響度先至改咗噉嘅名。喺1995年之前，呢條馬路凈係去到吉祥路嗰頭，到咗1995年，廣州市政府就將呢條馬路延長咗，去到小北路嗰邊。

所謂「應元宮」
喺清朝初期，平南王尚可喜就帶咗軍隊落咗嚟廣東度，嗰仔尚之信就喺越秀山度起咗間應元宫。後嚟平南王就入咗三藩之亂度，結果俾清政府撳低咗之後，應元宫就用咗嚟搞佛寺同道觀，但佢喺第二次鴉片戰爭嗰陣冧咗。

所謂「應元書院」
内文：廣州三元宮同執信中學
喺清朝嘅同治年代嘅三元宮度起咗嘅書院，凈係畀舉人先入得學。到咗民國時，喺廢棄咗嘅應元書院度起咗間執信中學。後嚟執信中學搬走咗之後，呢度就改咗辦清泉街小學，而學校嘅名係出喺越王井嘅清泉度。而清泉街小學喺2002年就停咗辦，依家係廣州市第二中學嘅初中部。

打破「堂山碑」格局
喺1952年之前，呢條路嘅兩邊係中山紀念堂同越秀山係連埋一齊嘅，而遊客可以喺紀念堂後面嘅百步梯度上到山頂嘅中山紀念碑度。但係喺應元路起好咗之後，「堂山碑」嘅格局已經冇咗，依家呢兩度係話成兩個唔同嘅旅遊區喇。

特色
喺應元路嘅西邊冇幾遠就有間三元宮，嗰度有好多同宗教、殯葬用品有關嘅鋪頭響度。而東邊就有好多唔同嘅食肆檔口喺度。
由於呢條馬路係去到越秀山體育場，一到咗足球比賽嗰日（尤其係廣州富力隊嘅比賽），呢條馬路就逼到爆咁滯，甚至出現封路都有。
應力

喺連續介質力學中，應力係指物體變形所導致嘅力量大小。應力定義為力除以面積。當一個物體被拉開時，會導致伸長，亦即變形，就好似橡膠筋被拉開咁，呢個叫做拉應力。但係，當力導致物體壓縮嘅時候，呢個叫做壓應力。當張力或者壓縮力施加到一個物體上面嘅時候就會發生應力。力愈大，作用嘅物體橫截面積愈細，應力就愈大。因此，應力通常用牛頓每平方米（N/m²）或帕斯卡（Pa）去度量。
應力表達咗相鄰粒子對彼此之間嘅內部力量，而應變係衡量物質變形嘅程度。例如，當一根固體垂直條支撐住一個高架重物，每一粒條支撐住重物嘅顆粒會對住佢下面嘅顆粒施加壓力。當液體喺封閉嘅容器中受壓時，周圍嘅所有顆粒都會向佢施加壓力。容器牆同埋施加壓力嘅表面（例如活塞）都會反推住佢（依照牛頓第三定律）。呢啲宏觀力量實際上係非常多分子之間嘅力量同埋粒子之間嘅碰撞嘅結果。應力通常用希臘字母小寫 sigma（σ）表示。
文成李祐

文成李祐（Manzanillo）係墨西哥一埠，喺太平洋嗰邊，係全國最繁忙嘅埠。面積1578.4平方千米，2005年人口137,842。
用貨櫃噸位嚟計，文成李祐係墨國最繁忙嘅埠。佢亦都有火車駁去首都墨西哥城。墨國太平洋海軍都喺文成李祐做基地。而文成李祐亦都係漁港，尤其係吞拿魚。佢北便有個細機場。
文房四寶

文房四寶係指漢字文化圈傳統嘅文書架生，即係毛筆、墨、紙同墨硯。
文振

文振縣（粵拼：man4 zan3，越南文：Văn Chấn）係越南安沛下轄嘅一個縣。
文憑工廠

文憑工廠，又叫野雞大學，係指無官方機構承認嘅學府，佢哋頒嘅學位或者文憑通常都係學生（客人）畀錢去買，亦唔受社會承認。

法律問題
無論知情與否，部份國家會將使用假文憑，視為嚴重道德或法律問題，如仿冒偽造學歷可被控虛假文書刑事罪行。

履歷問題
為防請到學歷有問題嘅員工，企業會審核履歷資料，並參考THE-QS世界大學排名等全球知名大學排名，用以篩走學店同野雞大學文憑人士，甚至會進一步向校方求證學歷真偽。
美國未受承認嘅學術認證機構名錄
美國未獲學術認證嘅高等教育院校名錄

香港相關
香港政治人物學歷爭議：喺香港政界，唔少選民會留意政治人物嘅學歷，但亦有啲親中派嘅政治人物，學歷上有所爭議，甚至被視為喺文憑工廠攞到呢啲學位証書。
國力書院
亞洲知識管理學院
文成

文成係中國浙江温州一個縣，總面積1293平方公里，人口36萬。
文成公主

文成公主（粵拼：man4 sing4 gung1 zyu2，藏文：མུན་ཅང་ཀོང་ཅོའི་ ，623年—680年11月1號）係大唐公主，吐蕃贊普松贊干布嘅老婆。喺640年奉唐太宗之命和親吐蕃。
文振聲

文振聲係萬信電子科技（Myndar）嘅創辦人，主席兼行政總裁。佢係社會企業研究院嘅院士，曾經代表研究院出席過「聯合國可持續發展目標 — Practical Implementation」嘅公聽會。